Fjölgun íbúa á Akranesi langt umfram landsmeðaltal Á tíu ára tímabili hefur orðið veruleg fólksfjölgun á Akranesi . Fjölgunin hefur verið umfram landsmeðaltal sem nemur um 7,6% . Frá 1. desember 1997 til 1. desember 2006 hefur fjölgunin numið 21,54% en á landinu í heild var fjölgun um 13,9% . Íbúar á Akranesi eru nú 6.169 talsins og hefur fjölgað um 214 frá 1. desember 2006 eða sem nemur 3,6% og hafa Skagamenn aldrei verið fleiri .